CELEX: 32021D0729
Language: fi
Date: 2021-04-29 00:00:00
Title: Euroopan keskuspankin päätös (EU) 2021/729, annettu 29 päivänä huhtikuuta 2021, asetuksen (EU) N:o 795/2014 noudattamatta jättämisestä määrättäviä korjaavia toimenpiteitä koskevista menettelykysymyksistä annetun päätöksen (EU) 2017/2098 muuttamisesta (EKP/2021/18)

5.5.2021   
               
               
                  FI
               
               
                  Euroopan unionin virallinen lehti
               
               
                  L 157/5
               
            
         EUROOPAN KESKUSPANKIN PÄÄTÖS (EU) 2021/729,
         annettu 29 päivänä huhtikuuta 2021,
         asetuksen (EU) N:o 795/2014 noudattamatta jättämisestä määrättäviä korjaavia toimenpiteitä koskevista menettelykysymyksistä annetun päätöksen (EU) 2017/2098 muuttamisesta (EKP/2021/18)
         EUROOPAN KESKUSPANKIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 127 artiklan 2 kohdan,
         ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 3.1 artiklan, 22 artiklan ja 34.1 artiklan ensimmäisen luetelmakohdan,
         ottaa huomioon systeemisesti merkittäviä maksujärjestelmiä koskevista yleisvalvontavaatimuksista 3 päivänä heinäkuuta 2014 annetun Euroopan keskuspankin asetuksen (EU) N:o 795/2014 (EKP/2014/28) (1) ja erityisesti sen 22 artiklan 6 kohdan,
         sekä katsoo seuraavaa:
         
                     (1)
                  
                  
                     Asetuksessa (EU) N:o 795/2014 (EKP/2014/28) vahvistetaan järjestelmän kannalta merkittäviin maksujärjestelmiin (SIPS) sovellettavat yleisvalvontavaatimukset. Euroalueen jäsenvaltioihin sijoittautuneiden systeemisesti merkittävien maksujärjestelmien operaattorien on varmistettava, että niiden operoimat systeemisesti merkittävät maksujärjestelmät ovat näiden vaatimusten mukaisia. Systeemisesti merkittävien maksujärjestelmien valvontaan nimetyillä toimivaltaisilla viranomaisilla on oltava riittävät resurssit ja valvontavaltuudet. Tähän sisältyy toimivaltaisen viranomaisen mahdollisuus määrätä korjaavien toimenpiteiden toteuttamisesta laiminlyönnin korjaamiseksi tai sen toistumisen välttämiseksi, kuten asetuksen (EU) N:o 795/2014 (EKP/2014/28) 22 artiklassa säädetään. Euroopan keskuspankin päätös (EU) 2017/2098 (EKP/2017/33) (2) hyväksyttiin asetuksen (EU) N:o 795/2014 (EKP/2014/28) 22 artiklan 6 kohdan nojalla, ja siinä täsmennetään yksityiskohtaiset säännöt ja menettelyt korjaavien toimenpiteiden määräämiseksi systeemisesti merkittävien maksujärjestelmien operaattoreille.
                  
               
                     (2)
                  
                  
                     Asetusta (EU) N:o 795/2014 (EKP/2014/28) on hiljattain muutettu sen huomioon ottamiseksi, että erityisissä ja poikkeuksellisissa olosuhteissa saattaa olla hyödyllistä, että kaksi eurojärjestelmän keskuspankkia – kansallinen keskuspankki ja EKP – valvovat nimettyinä toimivaltaisina viranomaisina, noudattavatko sen 1 artiklan 3 kohdan iii alakohdassa säädetyt kriteerit täyttävät systeemisesti merkittävät maksujärjestelmät mainitussa asetuksessa vahvistettuja vaatimuksia, jotta voidaan hyötyä asianomaisen kansallisen keskuspankin tietämyksestä ja aiemmin vakiintuneesta suhteesta valvottuun yhteisöön sekä tunnustaa EKP:n rooli tällaisten systeemisesti merkittävien maksujärjestelmien valvonnassa.
                  
               
                     (3)
                  
                  
                     Päätöstä (EU) 2017/2098 (EKP/2017/33) olisi sen vuoksi muutettava, jotta voidaan selkeyttää menettelyä korjaavien toimenpiteiden määräämiseksi tapauksissa, joissa kaksi eurojärjestelmän keskuspankkia on nimetty toimivaltaisiksi viranomaisiksi asetuksen (EU) N:o 795/2014 (EKP/2014/28) 1 artiklan 3 kohdan iii alakohdassa säädetyt kriteerit täyttävän systeemisesti merkittävän maksujärjestelmän osalta.
                  
               
                     (4)
                  
                  
                     Päätös (EU) 2017/2098 (EKP/2017/33) olisi näin ollen muutettava vastaavasti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutokset
            Muutetaan päätös (EU) N:o 2017/2098 (EKP/2017/33) seuraavasti:
            
                        1)
                     
                     
                        Muutetaan 2 artikla seuraavasti:
                        
                                    a)
                                 
                                 
                                    lisätään 1a kohta seuraavasti:
                                    
                                       ”1a.   Jos kaksi eurojärjestelmän keskuspankkia on nimetty tietyn systeemisesti merkittävän maksujärjestelmän osalta toimivaltaisiksi viranomaisiksi asetusta (EU) N:o 795/2014 (EKP/2014/28) sovellettaessa ja jollei mainitun asetuksen 1 artiklan 2 kohdan mukaisessa päätöksessä, jossa asianomainen maksujärjestelmä yksilöidään systeemisesti merkittäväksi maksujärjestelmäksi, nimenomaisesti toisin säädetä, sovelletaan seuraavia periaatteita:
                                       
                                                   a)
                                                
                                                
                                                   tässä päätöksessä säädettyjä toimivaltaisen viranomaisen valtuuksia ja oikeuksia voi käyttää joko yksittäin jompikumpi kahdesta toimivaltaisiksi viranomaiseksi nimetystä eurojärjestelmän keskuspankista tai molemmat yhdessä;
                                                
                                             
                                                   b)
                                                
                                                
                                                   toimivaltaisen viranomaisen velvoite toimia määrätyllä tavalla tai ryhtyä tiettyihin toimiin menettelyssä, joka koskee tässä päätöksessä säädetyn korjaavan toimenpiteen määräämistä, on kyseessä olevan menettelyn aloittavan eurojärjestelmän keskuspankin velvoite tai, jos molemmat eurojärjestelmän keskuspankit ovat yhdessä käynnistäneet menettelyn nimettyinä toimivaltaisina viranomaisina, kummankin eurojärjestelmän keskuspankin velvoite;
                                                
                                             
                                                   c)
                                                
                                                
                                                   kaksi eurojärjestelmän keskuspankkia, jotka on nimetty toimivaltaisiksi viranomaisiksi, koordinoivat keskenään kaikkea yhteydenpitoa suhteessa kyseiseen systeemisesti merkittävän maksujärjestelmän operaattoriin sekä sille osoitettuja pyyntöjä;
                                                
                                             
                                                   d)
                                                
                                                
                                                   kaikki velvoitteet, joita systeemisesti merkittävän maksujärjestelmän operaattorilla on toimivaltaista viranomaista kohtaan tämän päätöksen nojalla, ovat velvoitteita kumpaakin toimivaltaiseksi viranomaiseksi nimettyä eurojärjestelmän keskuspankkia kohtaan, ja vastaukset näiden keskuspankkien yksin tai yhdessä tämän päätöksen nojalla esittämiin pyyntöihin on toimitettava kummallekin erikseen.”;
                                                
                                             
                                 
                              
                  
                        2)
                     
                     
                        lisätään 6 artiklaan 4 kohta seuraavasti:
                        
                           ”4.   Jos sekä EKP että kansallinen keskuspankki on nimetty toimivaltaisiksi viranomaisiksi asetuksen (EU) N:o 795/2014 (EKP/2014/28) 1 artiklan 2 kohdan mukaisesti, päätös korjaavien toimenpiteiden määräämisestä hyväksyy joko EKP:n tai kansallisen keskuspankin päätöksentekoelin, riippuen siitä, kumpi on nimettynä toimivaltaisena viranomaisena käynnistänyt kyseessä olevan menettelyn korjaavan toimenpiteen määräämiseksi; jos molemmat toimivaltaiset viranomaiset ovat yhdessä käynnistäneet menettelyn, päätös on hyväksytään kummankin päätöksentekoelimessä. Päätöksessä täsmennetään määräaika, jonka kuluessa asianomaisen systeemisesti merkittävän maksujärjestelmän operaattorin on toteutettava korjaavat toimenpiteet.”
                        
                     
                  
         
            2 artikla
            Loppusäännös
            Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tehty Frankfurt am Mainissa 29 päivänä huhtikuuta 2021.
            
               
                  EKP:n neuvoston puolesta
               
               
                  EKP:n puheenjohtaja
               
               Christine LAGARDE
            
         
         
            (1)  EUVL L 217, 23.7.2014, s. 16.
         
            (2)  Euroopan keskuspankin päätös (EU) 2017/2098, annettu 3 päivänä marraskuuta 2017, asetuksen (EU) No 795/2014 noudattamatta jättämisestä määrättäviä korjaavia toimenpiteitä koskevista menettelykysymyksistä (EKP/2017/33) (EUVL L 299, 16.11.2017, s. 34).